**előterjesztés**

**Körmend Város Önkormányzata Képviselő-testülete 2022. április 6-i rendkívüli ülésére**

**Tárgy:** a  [TOP\_Plusz-1.2.3-21 kódszámú "[Belterületi utak fejlesztése](https://www.palyazat.gov.hu/top-plusz-123-21-belterleti-utak-fejlesztse-1)](https://www.palyazat.gov.hu/top-plusz-332-21-helyi-egszsggyi-s-szocilis-infrastruktra-fejlesztse-1)" című pályázati felhívással kapcsolatos döntések meghozatala

A Regionális Fejlesztési Operatív Programok Irányító Hatósága „Belterületi utak fejlesztése” címmel hirdette meg pályázati felhívását a Terület- és Településfejlesztési Operatív Program Plusz keretében.

*A pályázat keretében támogatható tevékenységek:*

**Önkormányzati tulajdonú belterületi** – az e-UT 03.01.11. Közutak tervezése (KTSZ) Útügyi Műszaki Előírás szerinti B.V., B.VI. tervezési osztályba sorolt – **gyűjtőutak (B.V. terv. oszt.); valamint kiszolgáló-, lakó- és vegyes használatú utak (B.VI. terv. oszt.) építése, korszerűsítése, felújítása**, ennek keretében támogatható:

a) utak burkolatának és alépítményeinek felújítása, korszerűsítése, átépítése,

b) út burkolatának megerősítése, szélesítése, korszerűsítése,

c) meglévő földút (szilárd burkolattal nem rendelkező út) burkolattal történő kiépítése,

d) új gyűjtőút kiépítése.

A Felhívás keretében kizárólag közcélú közútfejlesztések támogathatók.

Dél-Vas megye aprófalvas, természeti-táji erőforrásokban gazdag térsége számára elkülönített indikatív keretösszeg alapján a támogatási kérelemben elszámolható költség minimum 50 m, maximum 700m Ft.

Támogatási kérelem benyújtása 2022.03.14.-2022.04.29. között lehetséges Vas megyében.

A támogatás maximális mértéke az összes elszámolható költség 100 százaléka.

2018-ban került tervezésre a Bástya utca teljes szakaszának, továbbá a Mozi-köz és a Kölcsey utcának az átépítése. A meglehetősen nagy beruházás ütemezése megtörtént. A nyugati oldalon a körforgalom megépült hazai forrású pályázatból. A "mozi köz" és a Kölcsey utca átépítésének tervei a „Körmend belvárosának megújítása" elnevezésű projekt részét képezi. A kivitelezésre vonatkozó közbeszerzési eljárás ajánlattételi szakaszban van jelenleg.

Javasoljuk a Képviselő-testületnek a Bástya utca körforgalomtól keletre eső szakaszának a Vida József utcáig történő kivitelezését a TOP\_Plusz-1.2.3-21 kódszámú támogatási kérelemben.

**A tervezett projekt teljes becsült- elszámolható költsége bruttó 700.000.000 Ft**

**A projekt támogatási intenzitása 100 %.**

Kérem a tisztelt Képviselő-testületet, hogy az előterjesztésben foglaltakat tárgyalja meg!

**Határozati javaslat**

Körmend Város Önkormányzata Képviselő-testülete

1. **támogatja, hogy a** [**Terület- és Településfejlesztési Operatív Program Plusz (TOP Plusz)**](https://palyazat.gov.hu/terlet-s-teleplsfejlesztsi-operatv-program-plusz-top-plusz)**keretében** „Belterületi utak fejlesztése ” című TOP\_Plusz-1.2.3-21kódszámú pályázati felhívásra Körmend város Önkormányzata támogatási kérelmet nyújtson be;
2. A projekt előkészítés költségeként 4.500 e Ft-ot biztosít a költségvetésében

**Körmend, 2022.03.31.**

**Bebes István**

**polgármester**